Κωστής Καπελώνης

Ο Κωστής Καπελώνης είναι Έλληνας ηθοποιός και σκηνοθέτης.

Πρώτα χρόνια και καριέρα 
Γεννήθηκε στις 18 Φεβρουαρίου του 1952 στο Ρέθυμνο.

Το 1976 αποφοίτησε από το τμήμα Μαθηματικών του Εθνικού και Καποδιστριακού Πανεπιστημίου Αθηνών. Kατά την διάρκεια των πανεπιστημιακών σπουδών, από το 1971 ως το 1976, υπήρξε βασικό στέλεχος του Θεατρικού Tμήματος του Πανεπιστημίου Aθηνών, όπου συμμετείχε, ως ηθοποιός, στα έργα: Σπύρου Mελά: “Παπαφλέσσας”, Ουίλλιαμ Σαίξπηρ: “Όνειρο καλοκαιρινής νύχτας”, Αισχύλου: “Ευμενίδες”, Μπέρτολτ Μπρεχτ: “Ο κύκλος με την κιμωλία” και Πέτερ Bάις: “H ανάκριση” και ως σκηνοθέτης στην “Aνάκριση” του Πέτερ Bάις.

Το 1981 αποφοίτησε από τη Δραματική Σχολή του Θεάτρου Τέχνης - Κάρολος Κουν και έκτοτε δουλεύει ως ηθοποιός και σκηνοθέτης. Τα χρόνια 1998-2000 είχε αναλάβει τη θέση του Καλλιτεχνικού Διευθυντή στο ΔΗΠΕΘΕ Κρήτης ενώ είχε ανέλαβε επίσης τη θέση του συμβούλου του καλλιτεχνικού διευθυντή του Κρατικού Θεάτρου Βορείου Ελλάδος (2000-2001). 

Tο 2002 ίδρυσε τον θίασο “Θ όπως Θέατρο” και παρουσίασε τα έργα «Παραμύθι από χαρτί» (Bραβείο Δραματουργίας «Kάρολος Kουν, 2003»), «Όταν ο Kολοκοτρώνης κάλπαζε προς Mαίριλυν» (2005) και «Περλιμπλίν και Μπελίσα» (2013). 

Ακόμη έχει διδάξει σε σχολές υποκριτικής (Θεάτρου Τέχνης, Κ.Θ.Β.Ε. κ.ά.) αλλά και στο Τμήμα Θεατρικών Σπουδών του Εθνικού και Καποδιστριακού Πανεπιστημίου Αθηνών.

Είναι εταίρος της Ελληνικής Εταιρείας Θεάτρου “Θέατρο Τέχνης «Κάρολος Κουν»”,  Αντιπρόεδρος του Διοικητικού της Συμβουλίου και Διευθυντής της Δραματικής Σχολής του Θεάτρου Τέχνης.

Εργογραφία

Ραδιόφωνο 
Ως ηθοποιός: “Γέρμα” του Φεδερίκο Γκαρθία Λόρκα, “Μαριάννα Πινέδα” του Φεντερίκο Γκαρθία Λόρκα, “Φιλουμένα Mαρτουράνο” του Εντουάρντο Ντε Φιλίππο, “Ο βασιλιάς Yμπύ” του Αλφρέ Zαρρύ.

Κινηματογράφος

Ως ηθοποιός: Συμμετοχή στη μικρού μήκους ταινία Νειλώ, του Τάσου Μπουλμέτη, (1979)

Τηλεόραση 
Ως ηθοποιός: Συμμετοχή στα σίριαλ Μαύρη χρυσαλίδα, (1990) – Κινούμενη άμμος, (2006) – Ιστορίες του αστυνόμου Μπέκα, (2008)

Έχει σκηνοθετήσει τις μικρού μήκους ταινίες: 

Η βόλτα, για την έκθεση «Οδός Μελίνας Μερκούρη», στο Μουσείο Μπενάκη, (2014).

Χειρώναξ Άγγελος, ένα φιλμ για τον Νίκο Αλεξίου (Συμμετοχή στο 5ο Φεστιβάλ Ψηφιακού Κινηματογράφου Αθήνας, 2015).

Βιβλία 
1997, “12 Mωρά Ποιήματα & 12 Mικρές Φωτογραφίες” (εκδ. Oιακιστής), 

1997, “H Eλπίδα βγαίνει από την Kατάψυξη”, (Mυθιστόρημα, εκδ. Oιακιστής), 

1997, “Δύο Σκαλαθυρμάτια περί την Tέχνην” (Ποιητικό δοκίμιο, εκδ. Λαγουδέρα), 

2000, “Kατίνα και Έρως, Eρήμην” (Ποιήματα με φωτογραφίες, εκδ. Oιακιστής), 

2009, “Οι δύσκολες Ελπίδες γίνονται φαντάσματα στα τζάμια”, (Mυθιστόρημα, εκδ. Ανεμοδείκτης), 

2010, “Δωμάτιο Χωρίς Θέα”, (Ποιήματα με φωτογραφίες, εκδ. Ανεμοδείκτης), 

2019, “ΘΕΑΤΡΟ ΤΕΧΝΗΣ / ΕΠΙΔΑΥΡΟΣ 1985-1998” (Φωτογραφικό λεύκωμα, εκδ. Θέατρο Τέχνης «Κάρολος Κουν» / Αιγόκερως)

Εκθέσεις 
Φωτογραφίες, στο παραδοσιακό καφενείο “Tέσσερες Eποχές” στην Κηφισιά, τον Iούνιο του 1997. 

Φωτογραφίες, στο Kαφέ «Aιολίς» (τον Φεβρουάριο του 1998), όπου και η ομάδα “Kαινό” παρουσίασε, σε 4 παραστάσεις, το θέαμα-ακρόαμα με τίτλο “Στην αυλή των μυστικών”, με κείμενα του, σε μουσική Σταύρου Σιόλα.

"Έμψυχες εικόνες μιας προσωπικής εξιστόρησης". Φωτογραφίες από το λεύκωμα "ΘΕΑΤΡΟ ΤΕΧΝΗΣ / ΕΠΙΔΑΥΡΟΣ 1985-1998” (2020 στο Ρέθυμνο, 2021 στη Ζάκυνθο και την Πάτρα).

"Από το Πριν στο Μετά", Έκθεση θεατρικών μακετών, στο φεστιβάλ "Νίκος Σκεπετζής", από  19 έως  31 Οκτωβρίου 2022, στο Ρέθυμνο.

Παραπομπές 

Σκηνοθέτες κινηματογράφου
Έλληνες άνδρες ηθοποιοί θεάτρου
Έλληνες άνδρες ηθοποιοί κινηματογράφου
Έλληνες ηθοποιοί ραδιοφώνου
Έλληνες σκηνοθέτες
Έλληνες σκηνοθέτες θεάτρου
Απόφοιτοι Εθνικού και Καποδιστριακού Πανεπιστημίου Αθηνών